पुलिस के अधिकारीयो ने बताया कि राज्य के संवेदनशील इलाकों में बड़ी संख्या में पुलिसकर्मियों को तैनात किया गया है। और हिंसा पर काबू पाने के लिए हर उपाय किए जा रहे हैं। राज्य में जारी आर्थिक नाकेबंदी और विभिन्न उग्रवादी हमलों के खिलाफ राजधानी में आज हिंसा हुयी तथा लोगों ने प्रदर्शन किया। कई वाहनों में आग लगा दी गयी। यूनाइटेड नगा कॉंसिल (यूएनसी) द्वारा दो राष्ट्रीय राजमार्गों की अनिश्चिकालीन नाकेबंदी किए जाने के बाद चारों ओर से स्थल से घिरे राज्य में एक नवंबर से ही आवश्यक वस्तुओं की आपूर्ति प्रभावित है।